पार्थ समथान के बाद अब यह टीवी एक्ट्रेस हुई कोरोना संक्रमित, सेहत को लेकर कही ये बात
टीवी शो 'इस प्यार को क्या नाम दूं' (Iss Pyaar Ko Kya Naam Doon) फेम एक्ट्रेस श्रेनु पारीख (Shrenu Parikh) कोरोना संक्रमित हो गईं थीं। एक्ट्रेस ने अब अपनी सेहत को लेकर जानकारी दी है।
पूरे देश में कोरोना (Corona) महामारी का कहर धीरे-धीरे बढ़ता जा रहा है। देश में अब तक 9 लाख से अधिक मामले सामने आ चुके हैं। वहीं, हैरानी वाली बात ये है कि सबसे ज्यादा कोरोना मरीज मुंबई में मिल रहे हैं। अमिताभ बच्चन की फैमिली समेत अब कई फिल्मी सितारे इसकी चपेट में आ गए हैं। इनके साथ ही टीवी शो 'इस प्यार को क्या नाम दूं' (Iss Pyaar Ko Kya Naam Doon) फेम एक्ट्रेस श्रेनु पारीख (Shrenu Parikh) कोरोना संक्रमित हो गईं थीं। ऐसे में अब एक्ट्रेस ने अब अपनी सेहत को लेकर जानकारी दी है। देखें इधर..
श्रेनु पारीख (Shrenu Parikh) ने ट्विटर पर एक नोट लिखकर कैप्शन दिया, "देर तक इससे भागने के बावजूद कोई इससे बच नहीं सकता.. इस राक्षस की अपार्शक्ति की कल्पना करिए जिससे ये विश्व जूझ रहा है।" इसके साथ ही एक्ट्रेस ने आगे लिखा, "मैं बीते कुछ समय से दूर थी लेकिन मैं भी इससे बच नहीं पाई हूं। कुछ दिन पहले मैं कोविड-19 पॉजिटिव पाई गईं थी और अब अस्पताल में रिकवर कर रही हूं। मुझे और मेरे परिवार को अपनी दुआओं में याद रखें। मैं उन सभी कोरोना वॉरियर्स की शुक्रगुजार हूं जो इस भयावह स्थिति में भी मरीजों का प्रेमपूर्वक इलाज कर रहे हैं।"
Even after running away from it for so long one can get it… imagine the mighty power of this demon whole world is fighting with… pic.twitter.com/7qS5GemVGD
— shrenu parikh (@shrenuparikh11) July 15, 2020
गौरतलब है कि टीवी शो 'इस प्यार को क्या नाम दूं,' में श्रेनु ने आस्था अग्निहोत्री का किरदार निभाया था। इसके अलावा वो टीवी शो 'दिल बोले ओबेरॉय', 'इश्कबाज' और 'एक भ्रम सर्वगुण संपन्न' में भी नजर आ चुकी हैं। वहीं कोरोना की बात करें तो छोटे पर्दे के मशहूर एक्टर पार्थ समथान (Parth Samthaan) भी कोरोना संक्रमित हो गए हैं। जिसकी जानकारी खुद पार्थ ने अपने सोशल मीडिया हैंडल के जरिए फैंस को दी थी।